open-index/open-wikipedia-markdown huggingface dataset:
Vigra kringkaster

**Vigra kringkaster ([[Kallesignal|LKA]])**, Vigra mellombølgesender, var en radiosender for kringkasting på mellombølge på øya Vigra i Møre og Romsdal drevet av Norkring for NRK.  Sendefrekvens var 630 kHz med en bølgelengde på 476 m. 
 
Senderen ble startet i november 1935 med en 10 kW sender fra RCA og to 106 meter høye antennemaster.
I 1939 ble effekten økt til 100 kW. Senderen ble opprettet for å dekke fiskeflåten i Norskehavet. 

Kringkasteren ble bombet og ødelagt av tyske fly 15. april 1940.

I 1952 ble senderantenna erstattet med en sylindrisk selvstråleantenne på 242 meter, i 1997 forkortet til 232 meter av hensyn til Ålesund lufthavn. 


Fil:Vigra Kringkaster, Roald, Vigra - Fo30141603080036.jpg|Vigra kringkaster (1952)
Fil:Vigra Kringkaster, Roald, Vigra - Fo30141603080033.jpg|Vigra kringkaster (1952)


Etter vedtak av NRK ble det besluttet å legge ned sendingene fra Vigra kringkaster 30. juni 2011. Antennemasta ble revet 8. september samme år med en kontrollert sprengning av fundamentet for masten.

## Referanser



 

 

## Eksterne lenker

* Bernt Erfjord: Norske Kringkastingssendere
* Oversikt over Norske Kringkastere utarbeidet ved samarbeid mellom DX-Listeners' Club (DXLC) og Just N. Qvigstad
* Om senderens historie
* NRK om nedleggelsen av senderen
Leirettunnelen

**Leirettunnelen** er en veitunnel på riksvei 25 i Elverum kommune i Innlandet. Tunnelen, i prinsippet en kulvert, går under Storgata (som er gågata i Elverum) samt et par hus. Tunnelen er 85 meter lang.

## Se også
*Veitunneler i Norge
*Undersjøiske veitunneler i Norge

## Referanser
Byroatunnelen

**Byroatunnelen** er en veitunnel på riksvei 3 i Løten kommune i Innlandet. Tunnelen går under noen hus. Tunnelen er 90 meter lang.

## Se også

*Veitunneler i Norge
*Undersjøiske veitunneler i Norge

## Referanser
Skarpsnotunnelen

**Skarpsnotunnelen** er en toløps motorveitunnel på E6 i Ringsaker kommune i Innlandet. Tunnelen går under Skarpsnofeltet like sør for Moelv. Tunnelen er 300 meter lang og var fram til åpningen av Espatunnelen i 2014 den lengste veitunnelen daværende Hedmark fylke. I oktober 2020 åpnet europaveien som firefelts motorvei, og det nye tunnelløpet hadde gjennomslag 18. desember 2018. Tunnelen åpnet for trafikk 22. oktober 2020.

## Se også
*Moelvtunnelen
*Veitunneler i Norge
*Undersjøiske veitunneler i Norge

## Referanser
Keepin’ the Summer Alive

***Keepin' the Summer Alive*** er det 24. studioalbumet fra The Beach Boys, utgitt i mars 1980. Albumet er bandets andre på CBS Records. Plateselskapet forlangte at Brian Wilson skulle være mere involvert enn han var på forrige album, *[[L.A. (Light Album)]]*. Det ble gjort forsøk på å få han til å produsere, men han ville bare spille inn gamle standard hitlåter, som blant andre «School Day» av Chuck Berry. Så ble Bruce Johnston hentet inn, og han ble også medlem av bandet igjen. 

Dennis Wilson var med på noen få innspillingsdager, men gikk lei og holdt seg unna det meste av innspillingene. Dette skulle bli hans siste album før han døde i 1983.

Albumet kom på 75.-plass på Billboard 200 i USA og 54.-plass på UK Albums Chart i Storbritannia. 

## Sporliste
### Side en
#«Keepin' the Summer Alive» (Carl Wilson, Randy Bachman)           
#«Oh, Darlin'» (Brian Wilson, Mike Love)
#«Some of Your Love» (B. Wilson, M. Love)             
#«Livin' with a Heartache» (C. Wilson, R. Bachman)
#«School Day (Ring! Ring! Goes the Bell)» (Chuck Berry) 
### Side to
#«Goin' On» (B. Wilson, M. Love)     
#«Sunshine» (B. Wilson, M. Love)
#«When Girls Get Together» (B. Wilson, M. Love)
#«Santa Ana Winds» (B. Wilson, Al Jardine)                     
#«Endless Harmony» (Bruce Johnston)

## Personell
*Brian Wilson – bass, orgel, vokal
*Carl Wilson – gitar, keyboard, vokal
*Mike Love – vokal 
*Al Jardine – gitar, vokal
*Bruce Johnston – keyboard, vokal
*Dennis Wilson – trommer, vokal
**Andre medvirkende**
*Scott Mathews – trommer

## Eksterne lenker
*
Plutos måner

Dvergplaneten Pluto har fem kjente måner. Disse heter Charon, Nix, Hydra, Kerberos («P4») og Styx. Den største, Charon, er den største månen i Solsystemet sammenliknet med planeten eller dvergplaneten den går i bane rundt. De andre er mye mindre.

## Charon

**Charon** er den største månen til Pluto. Diameteren ble i 2006 anslått til 1 212 km. Den ble oppdaget i 1978 på United States Naval Observatory Flagstaff Station. Etter oppdagelsen av de to andre månene, kan den også bli referert til som **134340 Pluto I **, altså Plutos måne nummer 1. Romsonden *[[New Horizons]]* er planlagt å besøke **Charon** og Pluto i juli 2015.

## Nix og Hydra

I 2005 ble Nix og Hydra oppdaget av Hubble-teleskopet. De to nyoppdagde månene, som fikk navnene av IAU i juni 2006, er mellom 45 og 160 km i diameter. De  ligger hhv ca 49,000 km og 65,000 km fra Pluto, og bruker hhv 38 og 25 dager på omløpet rundt Pluto.

## Kerberos

Den 20. juli 2011 kunngjorde Mark Showalter ved SETI at det var oppdaget en fjerde måne rundt Pluto, som midlertidig ble kalt S/2011 P 1 eller P4. Den ble oppdaget med NASA's Hubble Space Telescope under en leting etter planetringer rundt dvergplaneten. Månens diameter er anslått til mellom 13 og 34 km, og er lokalisert mellom banene til Nix og Hydra.

S/2011 P 1 ble første gang oppdaget på et foto som var tatt med *Hubble's Wide Field Camera 3* den 28. juni. Oppdagelsen ble bekreftet av senere bilder tatt med Hubble den 3. juli og 18. juli.

## Styx

11. juli 2012 kunngjorde Mark Showalter at det var oppdaget en femte måne rundt Pluto, som midlertidig ble kalt S/2012 P 1 eller P5. Månen ble oppdaget under studier av ni sett med bilder tatt med Hubble-teleskopets *Wide Field Camera 3* i perioden 26. juni til 9. juli 2012. Månen er estimert å ha en diameter mellom 10 og 25&nbsp;km..

## Referanser
M4 (Ungarn)

**Motorvei M4** er en planlagt motorvei som ved ferdiggjøring vil forbinde Budapest med Oradea og andre byer i Romania. Motorveien vil følge ruten Cegléd – Szolnok – Karcag – Püspökladány – Berettyóújfalu – Nagykereki før den krysser den rumenske grensen. M4 vil være en del av E60 og E79.
Jon Kleveland

**Jon Kleveland** (født 1964) er en norsk komponist og pianist. Han har vært administrerende direktør for Kirkefestspillene i Kristiansand. 

Han vokste opp i Mandal. 

Kleveland har dirigert flere kor, blant annet Mannskoret Herrer, Kor De Ville og mannskoret Vestergabet i Kristiansand. Kleveland har også jobbet som produsent og låtskriver og har i en lengre periode samarbeidet med svenske Peter Sandvall.

## Referanser
The Beach Boys (album)

***The Beach Boys*** er det 25. studioalbumet fra The Beach Boys, utgitt i juni 1985. Albumet er bandets første på fem år, og det første etter at Dennis Wilson døde. Dette er også det første The Beach Boys-albumet som ble spilt inn digitalt, og deres første som ble utgitt på CD. Albumet er det siste The Beach Boys-albumet som ble utgitt av CBS Records, og også det siste med bare nye låter. 

Flere kjente artister medvirker på albumet, blant andre Ringo Starr, Stevie Wonder, Gary Moore og Graham Broad. Sangen «Passing Friend» er skrevet av Boy George og Roy Hay fra Culture Club. Stevie Wonder skrev sangen «I Do Love You». Brian Wilsons terapeut Eugene Landy er kreditert som låtskriver på fire sanger.

Albumet kom på 52.-plass på Billboard 200 i USA og på 60.-plass på UK Albums Chart i Storbritannia. 

## Sporliste
#«Getcha Back» (Mike Love, Terry Melcher)     
#«It's Gettin' Late» (Carl Wilson, Myrna Smith Schilling, Robert White Johnson)
#«Crack At Your Love» (Brian Wilson, Al Jardine, Eugene E. Landy)
#«Maybe I Don't Know» (C. Wilson, M. Smith Schilling, Steve Levine, Julian Lindsay)
#«She Believes in Love Again» (Bruce Johnston) 
#«California Calling» (A. Jardine, B. Wilson)
#«Passing Friend» (George O'Dowd, Roy Hay)
#«I'm So Lonely» (B. Wilson, E. E. Landy)
#«Where I Belong» (C. Wilson, R. White Johnson)
#«I Do Love You» (Stevie Wonder)
#«It's Just a Matter of Time» (B. Wilson, E. E. Landy)
#«Male Ego» (B. Wilson, M. Love, E. E. Landy)

## Personell
*Brian Wilson – bass, keyboard, vokal
*Carl Wilson – gitar, keyboard, vokal
*Al Jardine – vokal, gitar
*Mike Love 	saksofon, vokal
*Bruce Johnston – vokal
**Andre medvirkende**
*John Alder – gitar
*Gary Moore – gitar
*Graham Broad – trommer, perkusjon
*Stevie Wonder – bass, trommer, munnspill, keyboard
*Julian Lindsay – bass, keyboard, orgel
*Ringo Starr – trommer
*Steve Levine – synthesizer
*Terry Melcher – synthesizer
*Stuart Gordon – bratsj, fiolin
*Steve Grainger – saksofon
*Roy Hay – diverse instrumenter
*Judd Lander – munnspill
*Kenneth McGregor – trombone
*Ian Ritchie – saksofon, treblåseinstrument
*Dave Spence – trompet

## Eksterne lenker
*
Tommy Raymond Kristiansen

**Tommy Raymond Kristiansen** (født 26. mai 1989 i Sarpsborg) er en norsk tidligere profesjonell ishockeyspiller. Han har spilt for de norske klubbene Sparta Sarpsborg og Stavanger Oilers i den norske Eliteserien, HV71 i Svenska hockeyligan (SHL) og Krefeld Pinguine i Deutsche Eishockey Liga (DEL).

Kristiansen var kjent for sin fysiske og tøffe spillestil og ble Norgesmester syv ganger: én gang med Sparta (2011) og seks med Stavanger Oilers (2014, 2015, 2016, 2017, 2022 og 2023).

Internasjonalt har han spilt på det norske landslaget på U18-, U20- og seniornivå. Han spilte 32 offisielle landskamper på A-landslaget og deltok i fem VM-turneringer og én OL-turnering (2018).

## Karriere
### Ungdom
Kristiansen tilbrakte ungdomstiden i Idrettslaget Sparta, hvor han spilte sammen med blant annet Jonas Holøs.

### Klubblag
Han spilte for Sparta fra 2005 til 2011 i GET-ligaen, den høyeste ligaen i Norge. I samme periode kom han også til totalt 23 poeng for Sparta 2 i 1. divisjon. I 2010/11 sesongen ble han Norgesmestere.

Etter at Kristiansen hadde startet 2011/12 sesongen i Sparta Sarpsborg i GET-ligaen, på høsten ble han SHL-spiller i HV71, SHL.

I 2013 kom han tilbake til Norge og i Stavanger Oilers. Med Oilers vant han i 2014 IIHF Continental Cup og ble Norgesmester fire ganger på rad (2014, 2015, 2016 og 2017).

I april 2017 signerte Kristiansen en ettårskontrakt for Krefeld Pinguine i Deutsche Eishockey Liga (DEL) men returnerte til moderklubben Sparta Sarpsborg i oktober samme år etter bare 17 kamper.. I 2018 signerte han igjen for Stavanger Oilers og vant ytterigere to kongepokaler med klubben (2022 og 2023).

Den 7. september 2023 pådro han seg en skulderskade i en Champions Hockey League-kampen mot tsjekkiske HC Dynamo Pardubice. På tross av en kort retur i oktober viste skaden seg å være så alvorlig at han den 9. januar 2024 kunngjorde at han måtte legge opp som spiller.

### Internasjonalt
Kristiansen spilte for U18- og U20-landslaget og deltok i to U18-VM i ishockey (2006 og 2007) og to junior-VM (2007 og 2008).

Han debuterte på A-landslaget i 2010/11-sesongen og spilte sitt første VM på seniornivå i 2011. Totalt spilte han 32 offisielle landskamper fordelt på fem VM-turneringer og én OL-turnering (2018).

## Meritter og personlige utmerkelser

### Klubb

### Landslag

## Statistikk
### Klubb

### Landslag

## Referanser


## Eksterne lenker
*
M6 (Ungarn)

**Motorvei M6** er en motorvei i Ungarn som går i nord-sør-retning langs Donau og forbinder Budapest med Pécs, fylkeshovedstaden i Baranya fylke, og videre med den kroatiske grensen. Motorveien begynner ved M0 i Budapest. Den sørligste delen (Bóly – Ivándárda – Kroatia) er ennå ikke ferdigbygd, men åpningen er planlagt i 2014. M6 kommer til å være 212 km lang når den er ferdigstilt (per år 2010 er 193 km utbygd). M6 er en del av E73. 

## Utbygging
Den 11. juni 2006 ble motorveiens første strekning på 56 km mellom Érd og Dunaújváros åpnet for folket. 22. september 2008 ble det lagt til ytterligere 11 km da Érd ble knyttet til M0 (ringveien i Budapest). De to følgende strekningene ble ferdigbygd 31. mars 2010: Dunaújváros – Szekszárd (67 km) og Szekszárd – Bóly (47 km). I tillegg ble også motorvei M60 fra Bóly til Pécs (30 km) ferdigbygd den samme dagen. 

## Eksterne lenker
*  Bilder fra utbyggingsprosessen
Kulturarvsstyrelsen

**Kulturarvsstyrelsen** var en dansk institusjon under Kulturministeriet. Den ble opprettet 1. januar 2002 og hadde ansvaret for den delen av kulturarven som omfatter fortidsminner, fredede bygninger og samlingene på de statlige og statsanerkjente museene.

Kulturarvsstyrelsen hadde flere oppgaver og skulle blant annet gi råd til kulturministeren og Kulturministeriet, utarbeide lovforslag på kulturarvsområdet og forvalte museumsloven.

I 2012 ble Kulturarvsstyrelsen lagt sammen med Kunststyrelsen og Biblioteksstyrelsen, til Kulturstyrelsen. 

## Referanser


## Eksterne lenker
* Kulturarvsstyrelsen
Day of the Moon

**Day of the Moon** er den andre episoden i sesong 6 i den britiske science fiction-TV-serien Doctor Who. Det er den andre episoden i en to-delers historie av Steven Moffat, og ble vist første gang på BBC One i Storbritannia, på BBC America i USA og på Space i Canada 30. april 2011.

## Handling
Episoden starter der The Impossible Astronaut sluttet, og FBI leter etter Amy, Rory og River Song. Verden er blitt okkupert av *The Silence* og de kan ikke stole på noen. Doktoren er fanget i et perfekt fengsel.

## Produksjon
Både *Day of the Moon* og *The Impossible Astronaut* markerer første gang Doctor Who har filmen innenfor De forente stater. Den amerikansk-produserte TV-filmen fra 1996 ble filmet i Canada. Dette er også første gang Doctor Who har åpnet med en to-delers historie. 

Steven Moffat, hovedforfatter av den nye sesongen, sier at dette vil bli en av de mørkeste åpningene til en sesong av Doctor Who noensinne, og at romvesnene i episoden er basert løst på Edvard Munchs Skrik.

## Referanser
Octanitrocuban

**Octanitrocubane** (molekylær formel: C8(NO2)8) er et meget eksplosivt stoff, og er det kraftigste sprengstoffet som hittil er oppfunnet. Det har en detonasjonshastighet på 10 100 meter/sek. Til sammenligning har det nest kraftigste sprengstoffet oktogen, en detonasjonshastighet på 9 100 meter/sek. Det er omtrent like sensitivt som trinitrotoluen (TNT), men ikke sjokkeksplosiv, selv når man slår på det med en hammer.

## Historie
Stoffet octanitrocuban ble først syntetisert i små mengder av kjemikerne Philip Eaton og Mao Xi Zhang ved Universitetet i Chicago i 1999.

## Referanser


## Litteratur
* Philip E. Eaton, Mao-Xi Zhang, Richard Gilardi, Nat Gelber, Sury Iyer, Rao Surapaneni (2001): «Octanitrocubane: A New Nitrocarbon» i: *Propellants, Explosives, Pyrotechnics* **27** (1): 1–6. doi:[10.1002/1521-4087(200203)27:1<1::AID-PREP1>3.0.CO;2-6](https://dx.doi.org/10.1002%2F1521-4087(200203)27%3A1%3C1%3A%3AAID-PREP1%3E3.0.CO%3B2-6).
Hoa Hao

**Hòa Hảo** (Chữ Nôm: 道和好, kinesisk: 和好, Hé Hǎo) er en religiøs tradisjon, basert på buddhisme, som ble opprettet i 1939 av Huỳnh Phú Sổ fra Mekongdeltaet i Sør-Vietnam. Tilhengere anser Sổ for å være en profet, og selve Hoa Hao en fortsettelse av Bửu Sơn Kỳ Hương. Oppretterne av disse tradisjonene blir ansett av tilhengerne som utvalgte til å redde menneskeheten fra lidelse og å beskytte den vietnamesiske nasjon.
DS «Snefond» (1898)

**DS «Snefond»** ble bygget ved Stavanger Støberi & Dok, som byggenummer 33. Hun ble levert til skipsreder Sigval Bergesen i november 1898.

## «Snefond»
* 1898 November. Levert som «Snefond» for D/S Snefonds A/S (Sigvald Bergesen), Stavanger
* 1907 Solgt til A/S D/S Snefond (W. Darre Kaarbø), Harstad

## «Tore Hund»
* 1908 Solgt til A/S Tore Hund (Reidar Kaarbø), Harstad, Omdøpt «Tore Hund»
* 1909 Overtatt av H. L. Andreassen, Harstad
* 1916 Januar.  Innkjøpt av T. H. Skogland & Søn, Haugesund

## «Fjelland»
* 1916 Overført til A/S Skoglands Linje (T. H. Skogland & Søn), Haugesund. Omdøpt «Fjelland»
* 1916 19.07 Solg til Fr. Waage Rasmussen, Haugesund
* 1917 01.04 Stanset og senket av den tyske ubåt U-54

## Krigsforlis

1. april 1917 var DS«Fjelland» (ex «Snefond») på vei fra Hisken til Hull med sild. Skipet ble stanset av den tyske ubåten U-54 ført av Kapitänleutnant
Volkhard von Bothmer. DS «Fjelland» blir skutt i senk 50 nautiske mil sørvest-vest av Utsira. 1 av mannskapet omkommer.

## Kilder
*www.sjohistorie.no«Snefond»
*www.uboat.net«Fjelland»
*www.wrecksite.eu«Fjelland»
*Erling Jensen: *Stavanger Støberi & Dok*, 2008, ISBN 9788292309568

## Eksterne lenker

* Stavanger Støberi & Dok 
* http://www.skipet.no/skipet/
Christian Remo Nicolaisen

**Christian Remo Nicolaisen** (født 2. oktober 1992 i Trondheim) er en norsk tidligere ishockeyspiller som spilte for klubbene   Rosenborg IHK, Graz 99ers, Grüner Allianseidrettslag, Manglerud Star,  Prinsdalen Wheels og Storhamar Dragons. Hans posisjon var forward. 

Han ble tatt opp i Storhamars A-stallen i 2009/2010-sesongen, og fikk sin debut mot Manglerud Star borte september 2009. Sesongen 2011/2012 tok han et pauseår fra Storhamar for å spille i Østerrike og spilte for Graz 99ers og jobbet i Graz, men var tilbake i klubben etter nyttår. Nicolaisen	spilte også for Grüner Allianseidrettslag, Manglerud Star og  Prinsdalen Wheels, han la opp i 2016.  Hans moderklubb er Rosenborg IHK, der han har spilt på Junior Elite.

## Referanser


## Eksterne lenker
* 
* 
* http://pointstreak.com/prostats/playerpage.html?playerid=3114076&seasonid=4480
* http://www.h-a.no/?ModuleId=116821&articleView=true&tabId=82
Wave Machines

**Wave Machines** var et alternativ rock-band grunnlagt i Liverpool i 2007. Bandet ga ut singlene «The Greatest Escape We Ever Made» og «I Go I Go I Go» på plateselskapet Chess Club Records før de inngikk en avtale med Neapolitan Music Limited i 2008. De ga deretter ut to singler, «Keep The Lights On» og en nyinnspilling av «I Go I Go I Go».

Bandets debutalbum *Wave If You're Really There* ble utgitt juni 2009. Det fikk gode kritikker av NME. Gruppen har spilt på BBC 6 Music i programmer med George Lamb og Marc Riley.

Wave Machines vant publikumsprisen for beste dance-/elektronikalåt ved den niende utgaven av Independent Music Awards for «Keep The Lights On».

Bandets trommeslager, Vidar Norheim, kommer fra Molde.

## Diskografi

### Album

* *Wave If You're Really There* (Neapolitan, 15. juni 2009)

### Singler

* «I Go I Go I Go» (Chess Club, 23. juni 2008)
* «The Greatest Escape We Ever Made» (Chess Club, 27. oktober 2008)
* «Keep the Lights on» (Neapolitan, 27. april 2009)
* «I Go I Go I Go» (Neapolitan, 8. juni 2009)
* «Punk Spirit» (Neapolitan, 7. september 2009)

## Referanser



## Eksterne lenker

* 
* 
* 4or The Record, intervju med Wave Machines
Binh Xuyen

**Bình Xuyen**, ofte knyttet til sin beryktede leder general Lê Văn Viễn, var en selvstendig militær styrke i Staten Vietnams hær.

Organisasjonen oppsto på 1920-tallet på grunnlag av en rekke kriminelle grupper under ulike ledere med ulike formål. I kolonitiden var de under beskyttelse av de hemmelige franske tjenestene, og kunne da organisere et monopol, særlig  for opiumshandelen i det sørlige Vietnam, mens de også effektivt bekjempet kommunistiske grupper som utfordret deres virksomhet.

På sitt høydepunkt var Binh Xuyen dypt innblandet i organisert kriminalitet i Saigon, og keiser Bảo Đại ga dem i 1955 kontrollen over den nasjonale politistyrken. Statsminister Ngô Đình Diệm i Staten Vietnam forlangte at denne politistyrken skulle komme under kontroll av den nasjonale regjeringen. For å tvinge sitt krav igjennom, gikk Diem 27. april 1955 til militære angrep mot styrkene fra Binh Xuyen, og Staten Vietnams hær slo Binh Xuyen i løpet av en uke. Dette resulterte i at Binh Xuyen ble endelig slått, den private hæren ble lagt ned og politistyrken ble tilbakeført til statlig kontroll.

## Eksterne lenker
* 
* ''Origins of the Insurgency in South Vietnam, 1954-1960''  The Pentagon Papers, Gravel Edition, Boston: Beacon Press, 1971
* Bến Tre Province nettside: Biografi om general Dương Văn Dương
* Sects, Drugs and Warrior Monks: Auxiliary Forces of the French in Vietnam: 1945-1954
* Bộ Đội Bình Xuyên - en kortfattet historie om Bình Xuyên
* The Bình Xuyên: Order and Opium in Saigon
Franz Friedrich av Sachsen-Coburg-Saalfeld

**Frans Fredrik Anton, hertug av Sachsen-Coburg-Saalfeld** (1750–1806) var hertug av Sachsen-Coburg Saalfeld. Han var eldste sønn av Ernst Friedrich av Sachsen-Coburg-Saalfeld og Sophia Antonia av Braunschweig-Wolfenbüttel. Han fikk en omfattende privatundervisning og etterfulgte sin far i hertugdømmet Sachsen-Coburg-Saalfeld ved dennes død i 1800.

Frans Fredrik var en stor kunstkjenner og ble blant hertugene i Sachsen-Coburg ansett som den største samleren av bøker og illustrasjoner. Han utrustet biblioteket i residensen sin med en omfattende boksamling og la grunnlaget for en samling med rundt 300 000 kopperstikk i 1775 som fortsatt kan sees på Veste Coburg. I 1805 kjøpte han slottet Rosenau som sommersted for sin familie.

## Første ekteskap
Den 6. mars 1776 i Hildburghausen giftet Frans Fredrik seg med Sophie av Sachsen-Hildburghausen. Hun døde 28. oktober 1776, bare syv måneder etter bryllupet. Dette ekteskapet forble barnløst.

## Andre ekteskap og barn
Den 13. juni 1777 i Ebersdorf giftet Frans Fredrik seg med Auguste Reuss av Ebersdorf und Lobenstein, født 19. januar 1757 i Ebersdorf, død 6. november 1831, datter av greve Henrik XXIV Reuss-Ebersdorf (1724&ndash;1779) og Karoline Ernestine av Erbach-Schönberg (1727&ndash;1796).

De fikk ni barn:

* Sophie (1778–1835)
* Antoinette (1779–1824)
* Juliane (1781–1860)
* Ernst I (1784–1844)
* Ferdinand (1785–1851)
* Viktoria (1786–1861) gift med Edward av Kent
* Marianne Charlotte (1788–1794)
* Leopold I (1790–1865), konge av Belgia fra 1831
* Maximilian (1792–1793)

## Referanser
Ureanitrat

**Ureanitrat**  er et sprengstoff som fremstilles ved nitrering av stoffet Urea (karbamid) med salpetersyre.  Kjemisk formel er  CH5N3O4. Det er et relativt følsomt sprengstoff som kan detoneres med en vanlig fenghette. Detonasjonshastighet er mellom 3400 og 4700 meter/sek.  Urea er mye brukt som kunstgjødsel, og dermed er Ureanitrat et attraktivt sprengstoff for terrorister som erstatning for ammoniumnitrat, som i mange land er underlagt visse restriksjoner.

Ureanitrat ble brukt i det første terrorangrepet mot World Trade Center i New York i 1993.
Sigmund Hoftun

**Sigmund Hoftun** (født 1931, død 1985) fra  Herad i Gol i Hallingdal, dr. philos fra Universitetet i Oslo på en avhandling om den franske forfatteren André Malraux, var redaktør i bokforlaget Gyldendal Norsk Forlag i Oslo fra 1958 til sin død.  

Sigmund Hoftun er kjent for å ha introdusert de skjønnlitterære og faglitterære billigbokseriene Lanternebøkene og Fakkel-bøkene. Dessuten grunnla og redigerte han sammen med Erik Rudeng (senere direktør i Institusjonen Fritt Ord) det litterære tidsskriftet *Gyldendals aktuelle magasin (GAM),* som kom ut med et nummer hvert halvår fra 1977, men bare med sju nummer i alt. Både dette tidsskriftet og tidsskriftet *Poesi Magasin,* som også Hoftun stod bak, ble nedlagt som ulønnsomme fra 1. januar 1980, da Gyldendal var inne i en periode med  en vanskelig økonomi og gikk med underskudd.

## Fagbøker av Sigmund Hoftun
* *Fransk treklang : Pierre Corneille, Leconte de Lisle, André Malraux*. Oslo 1973: Gyldendal. ISBN 82-05-06076-2
* *Pessimisme og poesi hos Leconte de Lisle*. Edda 1970 : 3. Oslo 1970 
* *Mål og metoder i litteraturforskningen : dokumenter fra norsk litteraturdebatt*, ein antologi ved Sigmund Hoftun og Rolf Tobiassen. Oslo 1969: Gyldendal. 
* *André Malraux og menneskets verdighet*. Oslo 1967: Gyldendal.
* *Mennesket og kunsten : kunstfilosofiske tekster / André Malraux ; presentert og oversatt av Sigmund Hoftun*. Oslo 1967: Gyldendal.

## Referanser
Knippe (matematikk)

Et **knippe** er en funktor som tilordner en hver åpen mengde i et topologisk rom en annen matematisk struktur, f.eks. mengder, grupper eller ringer. Denne tilordningen er kontravariant funktoriell med hensyn på inklusjon av åpne mengder i det opprinnelige topologiske rommet. Et element av det tilordnede objektet kalles en *seksjon*, og en viktig egenskap for et knippe er at disse seksjonene kan "limes sammen". Et viktig eksempel er funktoren som til enhver åpen mengde i en mangfoldighet tilordner ringen av alle glatte, reelle funksjoner definert over den gitte åpne mengden. En seksjon er i dette tilfellet det samme som en glatt funksjon. Disse kan limes sammen, i den forstand at glatte funksjoner over to åpne mengder *U* og *V* som tar de samme verdiene på *U∩V* definerer en unik glatt funksjon på *U∪V*. De opprinnelige funksjonene får man igjen ved å restrihere til henholdsvis *U* og *V*.

## Definisjon
La *X* være et topologisk rom og **C** en kategori. Et **preknippe** er en kontravariant funktor **F** fra kategorien av åpne mengder i *X* (under inklusjon) til **C**. Med andre ord: 
* For hver åpen mengde *U ⊆ X* tilordnes et objekt *F(U)* i **C**.
* For hver inklusjon av åpne mengder *U ⊆ V* tilordnes en morfi *res**V*,*U* slik at *res**U*,*U* er identitetsfunksjonen på *F(U)*, og slik at dersom *U ⊆ V ⊆ W* har vi at 

Et **knippe** er et preknippe som i tillegg tilfredsstiller de følgende aksiomene
* Dersom {Ui} er en åpen dekning av *U ⊆ X* og *s,t ∈ F(U)* er slik at *res<sub>U<sub>i</sub>,U</sub> (s) = res<sub>U<sub>i</sub>,U</sub>* *(t)* for alle *i*, så har vi at *s=t*.
* Hvis {Ui} er en åpen dekning av *U ⊆ X* og si ∈ F(Ui) er slik at *res<sub>U<sub>i</sub>∩U<sub>j</sub>,U<sub>i</sub></sub>* *(s<sub>i</sub>)* = *res<sub>U<sub>i</sub>∩U<sub>j</sub>,U<sub>j</sub></sub>* *(s<sub>j</sub>)*, så eksisterer det en s ∈ F(U) slik at si = *res**U<sub>i</sub>*,*U** *(s)* for alle *i''.
Caatinga

**Caatinga** er en naturtype i nordøstre Brasil. Navnet kommer fra tupi, og betyr «hvit skog».

Naturtypen forekommer i delstatene Piauí, Ceará, Rio Grande do Norte, Paraíba, Pernambuco, Sergipe, Alagoas, Bahia og nordre Minas Gerais. Vegetasjonen varierer fra lave busker til  høye trær. Dyre- og plantelivet er svært rikt, og det finnes for eksempel over 350 fuglearter.

## Eksterne lenker
* 
*
Kjellströmelva

**Kjellströmelva** er den nest største elva på Spitsbergen på Svalbard. Den er rundt 32 km lang og har utspring fra Vråbreen sør for Cösterfjellet. Elva renner i sørvestlig retning gjennom Kjellströmdalen og munner ut i Braganzavågen, som er en bukt i Van Mijenfjorden innerst ved Sveagruva. Kjellströmdalen med tilliggende fjellparti opp til vannskillene tilhører Nordenskiöld Land og Sabine Land i nord og Heer Land i sør. 

Kjellströmelva har ei stor sideelv som renner fra nordvest, nemlig Lundströmelva på om lag 23 km. Den munner ut i Kjellströmelvas høyrebredd midtveis, via et stort, vifteformet elvedelta. I sørøst har elva tilførsel fra Ratjørna, en innsjø som dannes av brevannet rett under fronten av Edvardbreen, en av de største breene på denne delen av Spitsbergen.

Elva er oppkalt etter den svenske topografen Carl Johan Otto Kjellström (1855-1913), som kartla dalen første gang. Han var deltaker i Nordenskiöld ekspedisjon til Grønland i 1833, og også i Nathorsts ekspedisjon til Bjørnøya og Spitsbergen i 1898.

## Referanser
Kenneth Larsen

**Kenneth Larsen** (født 12. april 1976 i Oslo) er en norsk tidligere ishockeyspiller og senere trener for Furuset Ishockey. Han er mest kjent som spiller for Vålerenga i periodene 1997–2010 og igjen 2011-2012.

Larsen er fra Romsås og Furuset ville ha vært naturlig klubbvalg til Larsen, men siden faren hans kjørte ismaskin på Jordal Amfi, ble Larsen Vålerenga-gutt. Larsen spilte fast på Vålerengas A-lag i periodene 1997–2010 og 2011-2012 samt som landslagsspiller. Fra 2010 til 2011 var han spiller for Lørenskog Ishockeyklubb, som han senere ble trener for i 1. divisjon. Larsen var trener for Vålerenga en liten kort periode i 2021, sammen med Espen Knutsen. Siden 2022 har Larsen vært hovedtrener i Furuset Ishockey.

## Klubber
* 1993-2009 Vålerenga Hockey
* 2009-2012 Lørenskog IK			
* 2012 Vålerenga

## Klubber som trener

*2013-14 Lørenskog U18	 

*2014-18 Lørenskog IK		

*2018-19	Frisk Asker U18 

*2019-21 Lørenskog IK	

*2021-22	Vålerenga
*2022- d.d Furuset

## Referanser


## Eksterne lenker
*
Krigen mellom Danmark-Norge og Alger

**Krigen mellom Danmark-Norge og Alger** var en oversjøisk konflikt (krig) mellom den nordafrikanske barbareskstaten Alger og kongedømmet Danmark-Norge fra den 14. september 1769, da dey Baba Mohammed ben-Osman erklærte krig, til den 16. mai 1772, når en fredstraktat ble signert av begge partene. Fra København ble en straffeekspedisjon på fire linjeskip, to fregatter og to bombegalioter sendt mot Alger mai 1770 (noen kilder oppgir 1769). Til ekspedisjonen ble det skrevet ut 1438 mann fra Norge og 640 fra Danmark og Slesvig. Toktet ble ledet av Fredrik Chr. Kaas og samlet besetning var 2451 mann og 460 soldater. Skipene bombarderte Alger 6. og 8. juli 1770. Pålandsvind hindret skipene i å bruke bredsiden, forsvaret var sterkere enn ventet og Kaas trakk skipene tilbake 15. juli. I mai 1772 kom dansk-norske orlogsskip igjen til Alger og det ble sluttet fred 16. mai og 30 dansk-norske fanger ble sluppet fri og ble med skipene tilbake til København. Flåten klarte ikke å gjennomføre et effektivt bombardement på grunn av pålandsvind, og måtte slå retrett etter å ha blitt rammet av sykdom. Deretter ble Alger underlagt en sjøblokade fram til våren 1772. Deyen sluttet fred med danskene, som ble tvunget til å betale for skipenes sikkerhet. Om lag 500 dansk-norske sjøfolk omkom i krigen, i tillegg til et ukjent antall beboere i byen Alger.

## Referanser


## Litteratur
* Torbjørn Ødegaard; *Oppgjøret med røverstaten Algier 1769-72*, utgitt av Marinemuseet, Horten år 2010
* Vetle Lid Larsen; *1001 Natt: Den utrolige historien om to norske slaver i Alger*, Cappelen Damm, 2014
Prodrug

Et **prodrug** er et legemiddel som er inaktivt i den formen som den tas. Når legemiddelet har kommet inn i kroppen omformes det til den aktive formen. Omformingen skjer ved at en del av legemiddelets kjemiske struktur forandres.

Prodrugs er legemidler som virker via aktive metabolitter som dannes via spesielle enzymer. I mange tilfeller er det således ikke legemiddelet selv, men en metabolitt som gir selve virkningen. Ett eksempel er kodein i Paralgin forte) som omdannes i leveren til den aktive metabolitten morfin med smertestillende effekt i sentralnervesystemet.
Kjell Richard Nygård

**Kjell Richard «Ricky» Nygård** (født 4. januar 1978 i Oslo) er en norsk tidligere ishockeyspiller. Han representerte Vålerengens Idrettsforening. Han spilte til sammen nærmere 750 obligatoriske kamper for moderklubben sin Vålerenga.

## Referanser


## Eksterne lenker
*
Reindalselva

**Reindalselva** er den største elva på Svalbard, og danner Reindalen sør i Nordenskiöld Land på Spitsbergen. Den 40 km lang og har sine utspring ved fjellene Glitrefjellet og Slottet, under isbreen Hellefonna. Elva munner ut på Stormyra i Kaldbukta, som er en bukt i Van Mijenfjorden.

Hele Reindalen med tilliggende fjellparti opp til vannskillene tilhører Nordenskiöld Land nasjonalpark, som ble opprettet i 2003 med hjemmel i Svalbardmiljøloven. Elva har meget stor vannføring om sommeren grunnet snøsmelting, og danner brede estuarier både fra sideelver midtveis, og ved utløpet i Kaldbukta.

;Sideelver
De største sideelvene til Reindalselva, regnet fra sørøst på høyrebredd med klokken østover, er:
*Semmeldalselva, 20 km, fra Kjeglefjella i nord. Renner ut i Reindalselvas delta i Kaldbukta.
*Gangdalselva, 13 km, munner ut i Reindaleslva ved Røde- Kors-hytta, er en del av scootertraseen mellom Longyearbyen og Svea.
*Tverrdalselva, 11 km, munner ut like ovenfor Gangdalselva. Renner fra Battfjellet.
Mata atlântica

**Mata atlântica** er et skogbelte som vokser langs den brasilianske atlanterhavskysten fra Rio Grande do Norte til Rio Grande do Sul. Området strekker seg inn i Paraguay og Misiones i Argentina. Ikke noe annet sted på jorda finnes ekte tropisk regnskog så langt fra ekvator, helt ned til 24° sør. 

## Eksterne lenker
* 
* Biodiversity Hotspots – Atlantic Forest
Oddane Sand

**Oddane Sand** er en campingplass i Nevlunghavn i Larvik kommune (Vestfold). Campingplassen eies og drives av Kongelig Norsk Automobilklub, KNA. Stedet er mest populært om sommeren med en langgrunn strand, isbar, butikk og flere fasiliteter. Campingplassen ligger like ved siden av Gurvika, et feriested for funksjonshemmede.

## Eksterne lenker
* Oddane Sands offisielle nettside
Erlend Vetleseter

**Erlend Vetleseter** (født 10. juni 1974) er en norsk skuespiller. Vetleseter kommer fra Bø i Vesterålen og tok skuespillerutdannelse ved East 15 i London. Han har jobbet som skuespiller i reklamefilmer, på teater og i noen filmer, f.eks. «Jeger 3» i den norske filmen *[[Rovdyr (film)|Rovdyr]]*. Han har også undervist i drama på Jessheim videregående skole i Ullensaker. Han spilte rollen som Roger Nyman i *[[Hotel Cæsar]]* fra januar 2011 til mai 2012.

## Referanser


## Eksterne lenker
* 
*
Ken André Olimb

**Ken André Olimb** (født 21. januar 1989 i Oslo) er en norsk ishockeyspiller som er senter for Linköping HC i SHL. Han spilte for den allsvenske klubben Leksands IF fra 2011 til 2013 og for DEG Metro Stars i Deutsche Eishockey Liga fra 2013 til 2016. Hans moderklubb er Manglerud Star og han har også spilt for Vålerenga, Frisk Asker Tigers. Olimb er også med i den norske landslagstroppen.

Ken André Olimb er lillebror til Mathis Olimb.

## Referanser


## Eksterne lenker
*
Walter Mehring

**Walter Mehring** (født 29. april 1896, død 3. oktober 1981) var en tysk forfatter og en av de mest fremtredende satiriske tyske forfatterne i Weimar-republikken. 

Mehring var sønn av oversetter og forfatter Sigmar Mehring. Mehrings litterære karriere begynte tidlig på 1920-tallet da han begynte å gi ut lyrikk og satirisk prosa i ulike magasiner og aviser, for eksempel de berømte avisene ''Weltbühne'' og *[[Tage-Buch]]*. Mehring kjempet mot militarisme og antisemittisme og betraktet seg selv som en anarkist. Mehring ble forfulgt av nazistene på 1930-tallet, særlig av Joseph Goebbels og hans Gestapo, og dermed flyktet han fra Nazi-Tyskland. Den 10. mai 1933 ble mange av Mehrings bøker brent under den kjente bokbrenningen som ble arrangert av nazistene. Mehring emigrerte fra det tredje rike til Wien, hvor han blant annet møtte skuespiller og forfatter Hertha Pauli. Hun var Mehrings følgesvenn under deres flukt fra nazistene gjennom store deler av Frankrike. Mehring dedikerte sitt litterære verk "Briefe zur Mitternacht" til henne.

Mehring oppholdt seg i Frankrike frem til nazistene okkuperte landet da han for en kortere periode satt fengslet i en interneringsleir. Mehring klarte å rømme fra fengselet. Mehring emigrerte kort tid etter flukten fra nazistene til USA. Ved hjelp av European Film Fund fikk han ansettelse ved Metro-Goldwyn-Mayer. Mehrig skrev flere artikler og ble en naturalisert amerikansk statsborger, men han klarte aldri å slå seg ned i USA og han dro tilbake til Europa etter at krigen var over. Tilbake i Europa var Mehrig ikke i stand til å gjenskape hans tidligere litterære suksesser. I oktober 1981 døde han i Zürich, da var han 85 år gammel.

## Referanser


## Eksterne lenker
* 
* 
*
Gro Solemdal

**Gro Solemdal** (født 1956) er en norsk skuespiller.

Solemdal har blant annet spilt Silvias mor i *[[Maja Steinansikt]]* og Nørholms kokk i *[[Hamsun (film)|Hamsun]]*, samt Solrun Jensen i *[[Hotel Cæsar]]*.

## Roller

## Referanser


## Eksterne lenker
*
Sofiemyr Skolekorps

**Sofiemyr skolekorps**  er et skolekorps i Nordre Follo kommune. Korpset er tilknyttet Sofiemyr skole.

## Historikk
Korpset ble grunnlagt 8. juni 1965. Det var formann i det nystiftede foreldrelaget ved Sofiemyr skole, Bjørnulf Foss, som lanserte tanken om å danne et korps ved den nybygde barneskolen. 

Korpset hadde 33 musikanter ved oppstarten i 1965. I 2011 hadde korpset 104 medlemmer.

## Medaljer og statistikk

## Musikalsk ledelse

## Eksterne lenker
* hornet.no
* sofiemyrskolekorps.no
Avenida Caracas

**Avenida Caracas** eller **Carrera 14** er en viktig gjennomfartsvei i Colombias hovedstad Bogotá. Den er 28,1 km lang og går gjennom byen fra nord til sør. Den er også en av de mest tradisjonelle veiene i byene, og langs den ligger det en rekke viktige historiske og politiske bygninger. Bussystemet TransMilenios linje A og H har egne kjørefelt langs Avenida Caracas.
Bogotás metro

**Bogotás metro** er en foreslått undergrunnsbane i Colombias hovedstad Bogotá som er forventa å stå ferdig i 2019 eller 2021 . Den vil foreløpig bestå av éi linje på 24 km med 29 stasjoner, og er ment for å supplere bussystemet TransMilenio. Prosjektet blei vedtatt i august 2009, men kom på bordet allerede i 1950-åra, da trikkesystemet blei nedlagt.
«Feniks» (1628)

**«Feniks»** (**«[[Føniks]]»**) var en fløyt, et armert handelsskip som ble tatt i desember 1627 under den polsk-svenske krigen av orlogsfartøyet «Zolty Lew» som førte skipet til Weichselmünde skanse. Det ble tatt i bruk av de polske myndighetene som et armert handelsskip under det polske navnet «Feniks».

Under sin første ferd den 15. april 1628 seilte «Feniks» sammen med «Zolty Lew», «Panna Wodna» og «Czarny Kruk» til sjøs med kaptein Hans Meylckens ombord, og tok et engelsk hamdelsskip med kontrabande i lasten. Senere i dette året gikk «Feniks» på grunn i munningen av Wisla ikke langt fra Weichselmünde festning den 6. juli, og kom innenfor skuddvidde av den svenske hærens feltartilleriet. To krigsskip, «Tigern» og «Wodnik» kom til unnsettelse for det grunnstøtte fartøyet som ble berget og ført vekk i sikkerhet.

I januar 1629 ble den polske flåten sendt til den katolske ligaen i Wismar av kongen Sigismund. Der ble de polske krigsskipene trukket inn i en rekke sjøtrefninger med dansk-norske og svenske krigsskip. Etter Gustav II Adolf gikk på land i sommeren 1630 med en stor svensk hær, ble Wismar satt under beleiring fram til den 22. januar 1632. Etter kapitulasjonen ovenfor svenskene ble samtlige skip i havneområdet overtatt og innlemmet i den svenske flåten. I svensk tjeneste ble skipet kjent som «Fenix» uten at skjebnen er kjent.

## Kilder
* Eugeniusz Koczorowski: *Bitwa pod Oliwą* Gdynia 1968
Kristin Storhaug

**Kristin Storhaug** (født 27. mars 1963) er en norsk tidligere fotballspiller som representerte BUL. Hun ble norgesmester i 1979 og 1980. Hun spilte landskamper for Norge i 1979, 1980 og 1981. Hun er tidenes yngste norgesmester og landslagsspiller på seniornivå i fotball. Hun ble proff i Hammarby i 1981.

## Referanser
Dagen (2002)

***Dagen*** var en dansk avis som kom ut med 41 numre i perioden 22. oktober til 6. desember 2002. Bladet gikk konkurs 13. desember samme år.

*Dagen* var det første nystartetede dagbladet på nesten 50 år da det kom på markedet.

Avisprosjektet fikk et rettslig etterspill da stifteren Peter Linck i 2006 ble idømt seks måneders betinget fengsel for å ha utstedt delvis fiktive fakturaer for annonsering i avisen.

## Referanser
Københavns Brandvæsen

**Københavns Brandvæsen** er Københavns kommunale brannvesen, som i tillegg driver rednings- og ambulansetjenesten i 
København kommune. Københavns Brandvæsen ble stiftet som *Københavns kongelige Brandvæsen* 9. juli 1687. Siden 1870 har brannvesenet vært en kommunal institusjon.
## Styrke
Hovedbrannstasjonen ligger bak København rådhus og i tillegg finnes seks brannstasjoner i kommunen. Etaten har rundt 800 ansatte.
## Grader

Kilde:

## Referanser


## Eksterne lenker
*
Marinens Flyvevæsen

**Marinens Flyvevæsen** var Danmarks sjømilitære flystyrke fra 1913 til oktober 1950 da Marinens Flyvevæsen ble assimilert av det selvstendige danske flyvåpen; *[[Flyvevåbnet]]*.

Den 17. juli 1910 krysset den danske flypioneren Robert Svendsen Øresund fra Kløvermarken til Limhamn. Fra å være et upålitelig leketøy viste flymaskinen seg å være interessant for militæret i Danmark og Sverige.

I november samme år anmodet Marineministeriet *Det Aeronautiske Selskab* om å utdanne sjøoffiserer til aeroplanførere. Den 14. desember 1911 begynte de første tre elevene på utdannelsen og i mars året etter mottok Marinen et Henry-Farman biplan, døpt *Glenten*. Medio januar 1913 ble 'Marinens Flyveskole' offisielt opprettet og i april mottok man to Donnet-Leveque-sjøfly.

Den første dødsulykken fant sted 2. oktober 1913 da Ulrik Birch omkom. Konsekvensen ble at utenlandske fabrikker skulle stå for flyverutdannelsen. Samtidig gikk Orlogsværftet i gang med å forbedre Donnet-Leveque-søflyet til en hel ny flytype kalt Maagen-3 med en fransk Gnome 80 hk-motor. Fra 1914-17 fremstillet Orlogsværftet åtte av disse sjøflyene.

I starten hørte flyene til *Undervandsbaads- og flyvebaadsafdelingen* men i 1923 ble Marinens Flyvevæsen en selvstendig enhet under Marinen.

## Referanser


## Eksterne lenker
* Marinens Flyvevæsen – hos Naval History
Robert Gernhardt

**Robert Gernhardt** (1937–2006) var en tysk forfatter, maler, karikaturtegner og poet. 

Robert Gernhardt studerte maleri og tysk språk ved universitetene i Stuttgart og Berlin. Gerhardt var en av de faste bidragsyterne til det kjente satiriske magasinet Pardon, hvor han hadde ansvaret seksjonen Welt im Spiegel (Verden i speil) sammen med F. K. Waechter og F. W. Bernstein. I denne perioden brukte han pseudonymet Lützel Jeman. Gernhardt var medgrunnlegger det satiriske magasinet Titanic i 1979. Gernhardt bruker en satirisk stil ofte kombinert med samfunnskritikk. 

Gernhardts mange dikt og prosa, som ofte presenterte sine komiske effekter gjennom en lek med språket og som gjerne siterer den litterære tradisjonen, har blitt en del av folks bevissthet i Tyskland. Gerhardt publiserte i 1998 verket Lobreden auf den poetischen Satz sammen med Anne Duden og Peter Waterhouse. Gjennom store deler av 1970-og 1980-tallet, skrev Gerhardt materiale til Otto Waalkes, en av Tysklands mest populære komikere på denne tiden. Gerhardt døde i juni 2006, da han var 68 år gammel etter lang tids kreftsykdom. Gerhardt ble tildelt utmerkelsen Deutscher Jugendliteraturpreis i 1983, og i 2004 ble han tildelt Heinrich-Heine-Preis, og i 2006 Wilhelm Busch Prize.

## Referanser


## Eksterne lenker
* 
* 
*
Martin Ebbertz

**Martin Ebbertz** (født i 1962 i Aachen, Tyskland) var en tysk forfatter av barnebøker. 

Ebbetzs første barnebok dukket opp i 1992. Han er best kjent for sitt arbeid med karakteren *Der kleine Herr Jaromir*. Martin Ebbertz studerte filosofi og historie ved universitetet i Freiburg som ligger i Munster og Frankfurt. Ebbetz var bosatt og arbeidet som free-lance skribent først i Frankfurt og deretter i fem år i byen Thessaloniki i Hellas. Siden våren 2000 har Martin Ebbertz bodd sammen med sin kone og to barn i byen Boppard ved Rhinen. I tillegg til å være forfatter, er Ebbetz også en loppemarked-forhandler og han eier sin egen lille bokhandel.

## Referanser
Wilhelm Genazino

**Wilhelm Genazino** (født 22. januar 1943 i Mannheim, Tyskland, død 12. desember 2018) var en tysk journalist og forfatter.

I 1960 begynte Genazino å studere tysk, filosofi og sosiologi ved Johann Wolfgang Goethe-universitetet som ligger i Frankfurt am Main. Genazino begynte deretter å arbeide som journalist frem til 1965, blant annet for det satiriske magasinet Pardon og han var med-redaktør for magasinet Lesezeichen. Siden 1970 har Genazino arbeidet som forfatter på freelance basis. I 1977 oppnådde Genazino et gjennombrudd som en seriøs forfatter med trilogien Abschaffel som ble svært populær i hjemlandet. 

I 1990 ble Genazino valgt til medlem av det tyske akademiet for språk og litteratur som ligger i Darmstadt. Etter å ha bodd i Heidelberg over en lengre periode flyttet Genazino til Frankfurt am Main i 2004. Samme år ble han tildelt utmerkelsen Georg Büchner-prisen. I 2004 ble han tildelt Hans Falladas litteraturpris.

## Referanser


## Eksterne lenker
* 
* 
*
Croix de guerre 1914–1918

**Croix de guerre 1914–1918** (norsk: *Krigskorset 1914–1918*) er en fransk militær dekorasjon, innstiftet den 8. april 1915. Medaljen ble tildelt for utmerket innsats under første verdenskrig.

Det er senere innstiftet tilsvarende medaljer for andre kriger, først Croix de guerre des Théâtres d'opérations extérieures for utenomeuropeiske konflikter og deretter Croix de guerre 1939–1945 for andre verdenskrig. 

## Utforming
Croix de guerre 1914–1918 består av et bronsekors med utbøyde armer. Korset er lagt på krysslagte sverd. Midtmedaljongen bærer en avbildning av republikkens kvinnefigur, en høyrevendt byste der figuren er iført frygisk lue og laurbærkrans. På revers står årstallene «1914–1915», «1914–1916», «1914–1917» eller «1914–1918», avhengig av tildelingstidspunkt. Medaljongen er omgitt av en bord med innskriften «RÉPUBLIQUE FRANÇAISE».

Utmerkelsen er basert på modellen utformet av billedhoggeren Paul-Albert Bartholomé.

Medaljen er opphengt i et grønt bånd med røde kantstriper og fem smale røde striper. Båndet er likt det som keiser Napoléon III fastsatte for St. Helena-medaljen, som ble tildelt det første keiserrikets veteraner.  

Medaljebåndet kan utstyres med tilleggsutmerkelser. Anførsel på hærens dagsordre er markert med en palmegren i bronse, fem slike med en palmegren i sølv. Stjerner i bronse indikerer anførsel på dagsordren til regiment eller brigade, i sølv på dagsordren til divisjoner og forgylt på dagsordren til armékorps. 

Avdelinger som utmerket seg gjentatte ganger, fikk etter andre og tredje tildeling av Croix de guerre 1914–1918, båndet utstyrt med snor. Denne kunne alle tjenestegjørende i avdelingen bære.

## Tildeling
Medaljen ble tildelt den som ved sin innsats på slagmarken har gjort seg bemerket på en slik måte at vedkommende er blitt nedtegnet i avdelingens dagsordre. Den kunne tildeles personell av enhver rang. I særtilfeller kunne utmerkelsen også tildeles militære avdelinger, bysamfunn og sivilpersoner.

Croix de guerre 1914–1918 ble tildelt  offiserer og menige. I alt ble 762 militæravdelinger hedret med utmerkelsen. Totalt ble 2952 byer og kommuner tildelt Croix de guerre 1914–1918, blant disse er Dunkerque og Liège.

## Referanser


## Kilder
*Battini, Jean og Witold Zaniewicki: *Guide pratique des décorations françaises actuelles*, Panazol: Lavauzelle, 2006, s. 61–64
**Décorations officielles françaises*, Paris: Administration des monnaies et médailles, 1956, s. 52–56 og 181
*Hieronymussen, Poul Ohm og Jørgen Lundø: *Europæiske ordner i farver*, København: Politikens forlag, 1966, s. 136